rejauldu/bengali-wikipedia huggingface dataset:
কাশিফ বাঙ্গানাগান্দে (, ; জন্ম: ২৪ সেপ্টেম্বর ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৮ সালে, বাঙ্গানাগান্দে জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন কাশিফ বাঙ্গানাগান্দে ২০০১ সালের ২৪শে সেপ্টেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বাঙ্গানাগান্দে জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন।  তথ্যসূত্র  বহিঃসংযোগ            বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
একদিনের আন্তর্জাতিক বা ওডিআই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড ওডিআই মর্যাদা থাকতে হবে। ওডিআইয়ের খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা থাকে সীমিত, এবং প্রতিটি দল কেবল একটি ইনিংসই খেলতে পারে। ২০১৮ ক্রিকেট বিশ্বকাপ বাছাইপর্ব প্রতিযোগিতায় সফলতার জন্য ২০১৮ সালে নেপালকে ওডিআই মর্যাদা প্রদান করা হয়। ২০১৮ সালের ১ আগস্ট নেদারল্যান্ডস জাতীয় ক্রিকেট দলের সাথে নেপাল তাদের প্রথম ওডিআই ম্যাচটি খেলে।  এখানে তালিকাটি সাজানো হয়েছে প্রতিটি খেলোয়াড়ের ওডিআই ক্রিকেটে প্রথম অংশ গ্রহণের ক্রম অনুসারে। যদি একই খেলায় একাধিক খেলোয়াড় অভিষেক করে থাকে তাহলে তাদের নামের বর্ণানুসারে ক্রম তৈরী করা হয়েছে।  সহায়ক শব্দ সাধারণ   – অধিনায়ক   – উইকেট-রক্ষক  প্রথম – অভিষেক বছর  শেষ – সর্বশেষ খেলার বছর  ম্যাচ – যে সংখ্যক খেলা খেলেছেব্যাটিং  রান – ব্যাপ্তিকালে সংগৃহীত রান  সেরা – সর্বোচ্চ স্কোর  গড় – প্রতিটি আউট/ডিসমিসালের জন্য রানের গড়  * – ব্যাটসম্যান অপরাজিত ছিলবোলিং বল – বোলিং করা বলের সংখ্যা  উই – ক্যারিয়ারে সংগৃহীত সর্বমোট উইকেট  বিবিআই – কোন একটি ইনিংসে সেরা বোলিং  গড় – প্রতিটি উইকেটের জন্য প্রদত্ত গড় রানফিল্ডিং  ক্যাচ – সংগৃহীত ক্যাচের সংখ্যা  স্টা – স্ট্যাম্পিং করেছে এমন।  খেলোয়াড়দের তালিকা পরিসংখ্যানটি ২৮ জানুয়ারী ২০১৯ তারিখে সংযুক্ত আরব আমিরাতের সাথে খেলা সর্বশেষ ওডিআই ম্যাচ পর্যন্ত সঠিক।  +নেপালের ওডিআই ক্রিকেটারগণ সাধারণ ব্যাটিং বোলিং ফিল্ডিং সূত্রক্যাপনামপ্রথমশেষম্যাচরানসেরাগড়বলউইবিবিআইগড়ক্যাচস্টা 01   2018  2019  6  94            –  3  0   02   2018  2019  6  108              3  0   03  2018  2018  1  9    –        –  1  0   04  2018  2019  5  21              0  0   05   2018  2019  6  235              3  0   06  2018  2019  6  40              1  0   07  2018  2019  6  143            –  2  0   08  2018  2019  4  13              0  0   09   2018  2018  2  25            –  2  0   10  2018  2019  6  146              1  0   11  2018  2018  1  4            –  0  0   12  2018  2018  1  4    –          0  0   13   2018  2018  2  69           –  0  1   14 রোহিত পৌডেল  2018  2018  4  86            –  2  0   15  2018  2018  1  3             –  0  0   16   2019  2019  3  35             –  6  0   17  2019  2019  3  5    –         –  1  0   18  2019  2019  2  12             –  0  0   19  2019  2019  1  19             –  0  0     আরও দেখুন  নেপাল টুয়েন্টি২০ আন্তর্জাতিক ক্রিকেটারদের তালিকা  তথ্যসূত্র  *   ওডিআই নেপাল ওডিআই বিষয়শ্রেণী:নেপালি ক্রিকেটার
thumb|২০১০ সালে জেরাল্ড মরিস এডেলম্যান জেরাল্ড মরিস এডেলম্যান (১ জুলাই ১৯২৯ – ১৭ মে ২০১৪) একজন মার্কিন জীববিজ্ঞানী৷ তিনি দেহের রোগ প্রতিরোধ ব্যবস্থা নিয়ে গবেষণার জন্য ১৯৭২ সালে চিকিৎসা/শারীরবিদ্যা বিষয়ে নোবেল পুরস্কার লাভ করেন৷ এন্টিবডি অণুসমূহের গঠন আবিষ্কারের জন্য তাকে এ পুরস্কার দেয়া হয়৷   উৎসপঞ্জি   The Nobel Prize in Physiology or Medicine 1972  Structural differences among antibodies of different specificities by G. M. Edelman, B. Benaceraf, Z. Ovary and M. D. Poulik in Proc Natl Acad Sci U S A (1961) volume 47, pages 1751-1758.   প্রকাশিত গ্রন্থাবলি   Neural Darwinism: The Theory of Neuronal Group Selection (Basic Books, New York 1987).   Topobiology: An Introduction to Molecular Embryology (Basic Books, 1988, Reissue edition 1993)   The Remembered Present: A Biological Theory of Consciousness (Basic Books, New York 1990).   Bright Air, Brilliant Fire: On the Matter of the Mind (Basic Books, 1992, Reprint edition 1993).   The Brain, Edelman and Jean-Pierre Changeux, editors, (Transaction Publishers, 2000).   A Universe of Consciousness: How Matter Becomes Imagination, Edelman and Giulio Tononi, coauthors, (Basic Books, 2000, Reprint edition 2001).   Wider than the Sky: The Phenomenal Gift of Consciousness (Yale Univ. Press 2004)   বিষয়শ্রেণী:মার্কিন স্নায়ুবিজ্ঞানী বিষয়শ্রেণী:১৯২৯-এ জন্ম বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:২০১৪-এ মৃত্যু বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন জীববিজ্ঞানী বিষয়শ্রেণী:মার্কিন ভৌত রসায়নবিদ বিষয়শ্রেণী:ইহুদি রসায়নবিদ বিষয়শ্রেণী:ইহুদি মার্কিন বিজ্ঞানী বিষয়শ্রেণী:মার্কিন বিজ্ঞান লেখক বিষয়শ্রেণী:২০শ শতাব্দীর মার্কিন লেখক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:নিউ ইয়র্ক (অঙ্গরাজ্য)-এর বিজ্ঞানী বিষয়শ্রেণী:মার্কিন ফিলোসফিক্যাল সোসাইটির সদস্য
বিষ্ণুরাম মেধি সরকারি আইন মহাবিদ্যালয় আসামের গুয়াহাটিতে অবস্থিত আইন মহাবিদ্যালয়। ১৯১৪ সালে স্থাপিত এই মহাবিদ্যালয় পূর্বে আর্ল ল কলেজ হিসাবে পরিচিত ছিল। এটি আসাম তথা ভারতের সমগ্র উত্তর-পূর্বাঞ্চলের প্রথম আইন মহাবিদ্যালয়। তদুপরি এই মহাবিদ্যালয়টি ১৯০১ সালে স্থাপন হওয়া কটন কলেজ-এর পরে আসামের দ্বিতীয় উচ্চ শিক্ষা প্রতিষ্ঠান। মহাবিদ্যালয়টি পাঁচবছরের সমন্বিত কলা এবং আইনের স্নাতক ডিগ্রী, তিনিবছরের আইনের স্নাতক এবং দুবছরের আইনের স্নাতকোত্তর পাঠ্যক্রম দেন। মহাবিদ্যালয়টি গুয়াহাটি বিশ্ববিদ্যালয়-এর অন্তর্ভুক্ত এবং ভারতীয় উকিল পরিষদ দ্বারা স্বীকৃতিপ্রাপ্ত।  ইতিহাস ১৮৯৬ সালে স্যার হেনরী ষ্টেডম্যান কটন আসামের চীফ কমিশনার হিসাবে নিযুক্ত হন। আসামে একটি মহাবিদ্যালয় স্থাপনের জন্য মাণিক চন্দ্র বরুয়া তাঁর কাছে আবেদন জানান এবং সেই মর্মে ১৮৯৯ সালে তিনি একটি মহাবিদ্যালয় স্থাপনের সিদ্ধান্ত ঘোষণা করেন। সেই মতে ১৯০১ সালের ২৭ মে'তে কটন মহাবিদ্যালয় স্থাপিত হয়। কটন মহাবিদ্যালয় স্থাপন হওয়ার পর থেকে ১৯০৩ সালে মাণিক চন্দ্র বরুয়া ব্রিটিশ সরকারকে আসামে একটি আইন মহাবিদ্যালয় স্থাপনের জন্য আবেদন জানিয়েছিলেন। ১৯১২ সালে তখনর আসামের মুখ্য আয়ুক্ত স্যার আর্সডেল আর্ল বড়োয়া আসামে একটি আইন মহাবিদ্যালয় স্থাপনের অনুমোদন দেন। এই প্রচেষ্টাতে ১৯১৪ সালে আর্ল ল কলেজ নামে মহাবিদ্যালয়টির সূত্রপাত হয়। এইটি আসাম তথা উত্তর-পূর্বাঞ্চলের প্রথম আইন মহাবিদ্যালয়। প্রথমে এর নাম সেইসময়র আসামের মুখ্য আয়ুক্ত স্যার আর্সডেল আর্লের নামে আর্ল ল কলেজ রাখা হয়েছিল। ভারতের স্বাধীনতার পরে এর নাম পরিবর্তন করে স্বাধীনতা সংগ্রামী বিষ্ণুরাম মেধির নামে বিষ্ণুরাম মেধি সরকারি আইন মহাবিদ্যালয় নামে নামকরণ করা হয়েছিল। বিখ্যাত সাহিত্যিক এবং শিক্ষাবিদ জ্ঞানদাভিরাম বরুয়া মহাবিদ্যালয়টির প্রথম অধ্যক্ষ ছিলেন। ১৯১৪ সাল থেকে ১৯৪৭ সাল পর্যন্ত এই মহাবিদ্যালয় কলকাতা বিশ্ববিদ্যালয়ের অন্তর্ভুক্ত ছিল। ১৯৪৮ সালে গুয়াহাটি বিশ্ববিদ্যালয় স্থাপন হওয়ায় মহাবিদ্যালয়টি এখানে অন্তর্ভুক্ত হয়। অবস্থান বিষ্ণুরাম মেধি সরকারি আইন মহাবিদ্যালয় বর্তমান গুয়াহাটির শিল্পগ্রাম পথের শ্রীমন্ত শংকরদেব কলাক্ষেত্রের নিচেই কাছের জ্যোতিপ্রসাদ আগরওয়ালা পথে অবস্থিত। জাতীয় সড়কের কাছে হওয়ার জন্য যাতায়াত ব্যবস্থা সচল। এর পুরানো অবস্থান গুয়াহাটির পানবাজারে ছিল।  পাঠ্যক্রম মহাবিদ্যালয়টি পাঁচবছরের সমন্বিত কলা এবং আইনের স্নাতক ডিগ্রী, তিনবছরের আইনের স্নাতক এবং দুবছরের আইনের স্নাতকোত্তর পাঠ্যক্রম দেন। মহাবিদ্যালয়টি গুয়াহাটি বিশ্ববিদ্যালয়-এর অন্তর্ভুক্ত এবং ভারতীয় উকিল পরিষদ দ্বারা স্বীকৃতিপ্রাপ্ত।  তথ্যসূত্র  বিষয়শ্রেণী:আসামের কলেজ বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১৪-এ ভারতে প্রতিষ্ঠিত বিষয়শ্রেণী:গুয়াহাটি বিশ্ববিদ্যালয়ের অধিভুক্ত কলেজ বিষয়শ্রেণী:গুয়াহাটির বিশ্ববিদ্যালয় ও কলেজ
আট খুন বলতে ২০০০ সালের ১২ জুলাই বাংলাদেশ ইসলামী ছাত্রশিবির কর্তৃক সংগঠিত ব্রাশ ফায়ারের মাধ্যমে আট ব্যক্তি হত্যাকে বোঝানো হয়। এই হত্যাকাণ্ডের দিন ঘটনাস্থলে ৬ জন ছাত্রলীগ নেতা ও ১ জন মাইক্রোবাস ড্রাইভার নিহত ও ১ জন টেক্সি চালক আহত হন। আহত ১ জন হাসপাতালে চিকিৎসাধীন অবস্থায় মৃত্যুবরণ করেন।   পটভূমি  ইসলামী ছাত্র শিবির চট্টগ্রাম কলেজের ছাত্রাবাস হতে চট্টগ্রামে তাদের দলীয় রাজনীতি নিয়ন্ত্রন করত। ধারণা করা হয় একটি দলীয় সমাবেশে অংশ নিতে যাওয়ার পথে উল্লেখিত ছাত্রলীগ নেতাদের বহনকারী গাড়িতে আক্রমণ করে হত্যা করার পরিকল্পনা এই কলেজের একটি ছাত্রাবাস সোহরাওয়ার্দী হল হতে করা হয়। মূলত চট্টগ্রাম কমার্শিয়াল ইনস্টিটিউটের নবনির্মিত ক্যাম্পাস নিয়ন্ত্রনকে কেন্দ্র করে এই ঘটনা ঘটানো হয়।   ঘটনা  ১২ জুলাই ২০০০ সালে সকালে, ছাত্রশিবিরের কর্মীরা চট্টগ্রামের বহদ্দারহাটে বাংলাদেশ ছাত্রলীগ কর্মীদের বহনকারী একটি মাইক্রোবাসে গুলি চালায়। তারা মাইক্রোবাসে থাকা ৬ জন ছাত্রলীগ কর্মী ও তাদের বহনকারী ড্রাইভারকে ঘটনাস্থলেই হত্যা করে। এসময় পাশের একটি টেক্সি চালক আহত হয়, যিনি হাসপাতালে চিকিৎসাধীন অবস্থায় মারা যান।   বিচার  এই ঘটনায় বাংলাদেশ পুলিশের অপরাধ তদন্ত বিভাগের সহকারী পুলিশ সুপার আব্দুল কাদের খান বাংলাদেশ ইসলামী ছাত্র শিবিরের ২২ জন নেতাকর্মীকে চিহ্নিত করে ১৭ জানুয়ারি ২০০১ সালে হত্যার অভিযোগ দায়ের করেন।  ২০০৮ সালের মার্চ মাসে চট্টগ্রামের দ্বিতীয় অতিরিক্ত মহানগর দায়রা জজ একরামুল হক চৌধুরীর আদালত চারজনকে মৃত্যুদণ্ড ও তিনজনকে যাবজ্জীবন কারাদণ্ড দেন, যারা সকলেই ইসলামী ছাত্রশিবিরের কর্মী ছিলেন।  ২০১৪ সালের এপ্রিল মাসে, আসামিদের আপিলের পর হাইকোর্ট বিভাগের বিচারপতি মোঃ আব্দুল হাই এবং কৃষ্ণা দেবনাথ প্রত্যক্ষদর্শীর অভাবে ফাঁসির দণ্ডপ্রাপ্তদের খালাস দেন।  ইসলামী ছাত্রশিবিরের ক্যাডার গিট্টু নাসির, যিনি গোপাল কৃষ্ণ মুহুরী হত্যার সাথেও জড়িত বলে ধারণা করা হয়, তাকে ২০০৫ সালের ফেব্রুয়ারি মাসে আটক করা পরের মাসে র‌্যাপিড অ্যাকশন ব্যাটালিয়নের ক্রসফায়ারে তিনি নিহত হন। এটি সেই সময়, যখন চট্টগ্রামে র‌্যাপিড অ্যাকশন ব্যাটালিয়নের হাতে ক্রসফায়ারের ঘটনায় অনেক অপরাধী নিহত হচ্ছিল। গিট্টু নাসির শিবির নাসিরের একজন অনুসারী ছিলেন, যিনি শেখ হাসিনার পদত্যাগের পর আগস্ট ২০২৪ সালে কারাগার থেকে মুক্তি পান।   তথ্যসূত্র   বিষয়শ্রেণী:বাংলাদেশে পুলিশি নৃশংসতা বিষয়শ্রেণী:বাংলাদেশ আওয়ামী লীগের ইতিহাস বিষয়শ্রেণী:চট্টগ্রামে অপরাধ বিষয়শ্রেণী:বাংলাদেশে হত্যাকাণ্ড বিষয়শ্রেণী:চট্টগ্রামের ইতিহাস বিষয়শ্রেণী:২০০০-এ বাংলাদেশ
থাম্ব|চাল তুষ চাল তুষ তেল হচ্ছে ধানের তুষ বা খোসা থেকে নিষ্কাশিত তেল। মূলত ধানের তুষ ছাড়ানোর পরে চালের গায়ে বাদামী যে অংশ থাকে ওখান থেকে এই তেল নিষ্কাশন করা হয়। এটা উচ্চ স্মোক পয়েন্ট (২৩২ °সে  বা৪৫০ °ফা), মৃদু গন্ধ এবং উচ্চ তাপমাত্রার রান্না যেমন কড়া ভাজার জন্য সুপরিচিত। এটা রান্নার তেল হিসেছে কিছু এশিয়ান দেশ যেমন বাংলাদেশ, জাপান, ভারত এবং চীনে ব্যবহৃত হয়।   ব্যবহার  রাইস ব্রান অয়েল বা চালের তুষ তেল হচ্ছে একটি ভোজ্য তেল যা উদ্ভিজ্জ ঘি প্রস্তুতিতে ব্যবহার করা হয়। চালের তুষ তেলে থেকে চাল তুষ মোম তৈরি করা হয়। যা প্রসাধনী,  মিষ্টান্ন,  জুতার খালি, মসৃণকারী যৌগ ইত্যাদিতে কারণাউবা মোমের বিকল্প হিসেবে ব্যবহার করা হয়।   উপাদান  চাল তুষ তেলের উপাদান প্রায় বাদাম তেলের কাছাকাছি।  এতে ৩৮% মনোআনস্যাচুরেটেড, ৩৭% পলিআনস্যাচুরেটেড এবং ২৫% সম্পৃক্ত ফ্যাটি এসিড। ফ্যাটি এসিডের অনুপাত হচ্ছে:    ফ্যাটি অ্যাসিড  শতাংশ    C14:0 মিস্টিরিক অ্যাসিড  0.6%    C16:0 পামিটিক অ্যাসিড  21.5%    C18:0 স্টিয়ারিক অ্যাসিড  2.9%    C18:1 অলেয়িক অ্যাসিড (একটি ওমেগা ৯ ফ্যাটি অ্যাসিড) 38.4%    C18:2 লিনোলেইক অ্যাসিড (LA একটি ওমেগা ৬ ফ্যাটি অ্যাসিড) 34.4%    C18:3 α-লিনোলেনিক অ্যাসিড (ALA, একটি ওমেগা ৩ ফ্যাটি অ্যাসিড)  2.2%  চরিত্রঅশোধিত চাল তুষ তেলঅপরিশোধিত তেলআর্দ্রতা0.5-1.0%0.1-0.15%ঘনত্ব (15-15 °সি)0.913-0.9200.913-0.920প্রতিসরাঙ্ক1.46721.4672আয়োডিন মান85-10095-104সাবানিকরণ মান187 187অসাবানিকরণ ব্যাপার4.5-5.51.8-2.5ফ্রি ফ্যাটি অ্যাসিড5-15%0.15-0.2%অরাইজ্যানল2.01.5-1.8টোকোফেরল0.150.05রঙ(টিন্টোমিটার)20Y+2.8 R10Y+1.0 R   স্বাস্থ্য উপকারিতা  চাল তুষ তেলের উপাদান অ্যান্টিঅক্সিডেন্ট γ-অরাইজানল।   কলেস্টেরল  এক পর্যালোচনায় দেখা গেছে রাইস ব্রান অয়েল এবং এর উপাদান সমূহ মোট রক্তরস কোলেস্টর কমায় ও ট্রাইগ্লিসারয়েড কমায় এবং এইচডিএল কোলেস্টেরল বাড়ায়।   মেনোপজ  একটি ছোট গবেষণায় দেখা গেছে তুষ তেলে গামা অরাইজনল থাকার কারণে যেসকল মহিলারা চার থেকে ছয় সপ্তাহ বিশুদ্ধ তুষ তেল গ্রহণ করে থাকে তাদের ঋতুচলাকালীন সময়ে ৯০ ভাগের শারিরীক প্রদাহ কম হয়।|title= অনুপস্থিত বা খালি  (সাহায্য)   অ্যান্টিঅক্সিডেন্ট স্থায়িত্ব  একটি পাত্রে তুষ তেল নিয়ে উত্তপ্ত করলে দেখা যায় অবশেষ স্যাম্পলে প্রাপ্ত অরাইজানলের পরিমাণ প্রায় আগের মত আছে। এমনকি ১৮০ ডিগ্রি তাপমাত্রায় আট ঘণ্টা জ্বালালেও এটা অক্ষুণ্ণ থাকে। তবে এই মাইক্রোওয়েভ চুলায় অরাইজানলের মাত্রা কমে যায়।   ক্যালসিয়াম শোষণ  চাল তুষ তেলে কোলেস্টেরল কমাতে সাহায্য করে কারণ এই তেলের উপাদান কোলেস্টেরল কমাতে ভূমিকা রাখে। এর উপাদানের ক্যালসিয়াম শোষণের ক্ষমতা আছে তাই এটা নির্দিষ্ট ধরনের কিডনি পাথর তৈরির হার কমাতে পারে।.http://www.webmd.com/vitamins-supplements/ingredientmono-852- rice%20bran.aspx?activeingredientid=852&activeingredientname=rice%20bran   ইনসুলিন প্রতিরোধ  ইদুরের উপর পরিচালিত এক গবেষণায় দেখা গেছে রাইস ব্রাইণ অয়েলের অরাইজানল ইনসুলিন প্রতিরোধে সহায়তা করে।   আরও দেখুন   খাদ্যশস্য জীবাণু  তুষ  চাল জীবাণু তেল  গম জীবাণু তেল  গম তুষ তেল   তথ্যসূত্র   বিষয়শ্রেণী:তেল বিষয়শ্রেণী:ধান বিষয়শ্রেণী:রান্নার তেল বিষয়শ্রেণী:উদ্ভিজ্জ তেল বিষয়শ্রেণী:দক্ষিণ এশীয় রন্ধনশৈলী
শওকত আলী খান একজন বাংলাদেশী রাজনীতিবিদ। ১৯৭০ সালে তিনি মির্জাপুর থেকে সংসদ সদস্য (এমপি) এবং ১৯৭৩ থেকে ১৯৭৫ পর্যন্ত টাঙ্গাইল-৭ আসন থেকে জাতীয় সংসদ সদস্য নির্বাচিত হয়েছিলেন।  ২০১৯ সালে বাংলাদেশ সরকার কর্তৃক তিনি মরণোত্তর স্বাধীনতা দিবস পুরস্কারে ভূষিত হয়েছিলেন।   ইতিহাস তিনি মুক্তিযুদ্ধের একজন সংগঠক হিসেবে ভূমিকা রাখেন এবং বঙ্গবন্ধুর বাসভবনে আলোচনার পর তাকে বঙ্গবন্ধু নিজ এলকায় যাওয়ার নির্দেশ দেন (২৩ মার্চ ১৯৭১), এরপর তিনি নিজ গ্রাম লাউহাটীতে চলে আসেন (২৪ মার্চ ১৯৭১)। তিনি  যুদ্ধের জন্য সামরিক প্রশিক্ষণ নিয়ে (মাইনারচর, ভারত) গেরিলা বাহিনীর একটি কোম্পানিসহ দেশের ভেতরে আসে (আগস্ট ১৯৭১)। তিনি রাজনৈতিক ও সামাজিক আন্দোলনে গুরুত্বপূর্ণ ভূমিকা রাখেন।  স্বাধীনতার পর তিনি সংবিধান রচনায় গুরুত্বপূর্ণ ভূমিকা রাখেন এবং  বাংলাদেশ বার কাউন্সিলের সহ-সভাপতি ছিলেন।  জন্ম  দেলদুয়ার উপজেলার লাউহাটী গ্রামে ১৯২৬ সালে তিনি জন্মগ্রহণ করেন।  শিক্ষাজীবন তিনি লন্ডন থেকে ব্যারিস্টারী পাস করেন।  কর্মজীবন তিনি হাইকোর্টে আইন ব্যবসা শুরু করেন এবং সংসদ সদস্য নির্বাচিত হন (১৯৭০)।  তথ্যসূত্র  বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:স্বাধীনতা পুরস্কার বিজয়ী বিষয়শ্রেণী:১৯২৬-এ জন্ম বিষয়শ্রেণী:২০০৬-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:টাঙ্গাইল জেলার আইনজীবী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইয়াংগুন বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
হানোফার–বার্লিন উচ্চ-গতির রেলপথ হল ২৫৮ কিলোমিটার দীর্ঘ একটি উচ্চ-গতির রেলপথ, যেটি জার্মানির হ্যানোভার এবং বার্লিন শহরকে সংযুক্ত করে।  ওল্ফসবুর্গ-বার্লিন বিভাগটি একটি নতুন রেলপথ হিসাবে নির্মিত হয় এবং ১৮৭১ সালে চালু হওয়া লেহরতে বাহনের (পুরাতন বার্লিন-হানোফার রেলপথ) সমান্তরালে অগ্রসর হয়। পুরো রেলপথটি আনুষ্ঠানিকভাবে ১৫ ই সেপ্টেম্বর ১৯৯৮ সালে খোলা হয় এবং ২০ সেপ্টেম্বর ১৯৯৮ সাল থেকে বাণিজ্যিক পরিষেবাতে নিযুক্ত রয়েছে।  সামগ্রিক হানোফার-বার্লিন প্রকল্প (লেহরতে বাহনের পুনর্গঠন ও আপগ্রেড সহ) ফেডারাল ট্রান্সপোর্ট পরিকল্পনার জার্মান ঐক্য রেল প্রকল্প নং ৪ (ভিডিই ৪) হিসাবে সম্পন্ন হয়।   প্রকল্প   রেলপথটি পাঁচটি বিভাগ নিয়ে গঠিত: হানোফার ও লেহরতে (১৬০ কিলোমিটার/ঘণ্টা পর্যন্ত ক্রিয়াকলাপের জন্য) এবং লেহরতে ও উল্ফসবুর্গের (২০০ কিমি/ঘণ্টা) এর মধ্যে আপগ্রেডড লাইন, উল্ফসবার্গ এবং ওবিসফেল্ডের (নতুনভাবে ৬৮ কিলোমিটার) মধ্যে নতুন এবং আপগ্রেডড লাইন; তার পরে ওবিসফেল্ড এবং স্টাকাকেন (২৫০ কিমি/ঘণ্টা) এর মধ্যে ১৪৮ কিলোমিটার দীর্ঘ নতুন রেলপথ এবং স্টাকেন এবং বার্লিন স্টাডটবান ও বার্লিন স্টেশন (৬০ থেকে ১৬০ কিমি/ঘণ্টা) এর মধ্যে সংযোগ রয়েছে।  তথ্যসূত্র  বহিঃসংযোগ  বিষয়শ্রেণী:জার্মানির উচ্চ-গতির রেলপথ
স্পোর্টডিজিটাল হল জার্মানির একটি ক্রীড়া-ভিত্তিক টেলিভিশন চ্যানেল। চ্যানেলটি স্কাই ডয়েচল্যান্ড সহ বিভিন্ন কেবল এবং স্যাটেলাইট প্যাকেজে সম্প্রচার করে এবং প্রতিদিন নিরবচ্ছিন্ন ক্রীড়া কভারেজ সম্প্রচার করে।  কভারেজের মধ্যে রয়েছে কেএইচএল হকি, ব্রাজিলিয়ান চ্যাম্পিয়নশিপ, আর্জেন্টিনার প্রাইমেরা ডিভিশন, স্কটিশ প্রিমিয়ারশিপ, অস্ট্রেলিয়ান এ-লিগ, জাপানের জে১ লিগ এবং অন্যান্য অনেক খেলা।   চ্যানেল উপস্থিতি   স্যাটেলাইট প্ল্যাটফর্ম   স্কাই ডয়েচল্যান্ড  অস্ট্রিয়াস্যাট  ক্যাবল টিভি   ইউনিটিমিডিয়া  কেবল বিডব্লিউ  কাবেল ডয়েচল্যান্ড  কেবলকিওস্ক  আইপিটিভি   এলিস হোমটিভি  টেলিকম এন্টারটেইন   টেলিভিশন ইভেন্ট সম্প্রচার   ফুটবল    সেরিয়ে আ   ব্রাজিলিয়ান সেরিয়ে আ   এরেডিভিজি   প্রিমিয়ার লিগ   স্কটিশ প্রিমিয়ার লিগ   লিগ ১  / এমএলএস   ডাচ ফুটবল কাপ   তুর্কি ফুটবল কাপ   একস্ত্রাকলাসা   এএফসি চ্যাম্পিয়ন্স লিগ   কোপা লিবের্তাদোরেস   মহিলা বুন্দেসলিগা   ব্রাজিল মহিলা ফুটবল কাপ   গ্রিস মহিলা ফুটবল কাপ   রাশিয়ান মহিলা সুপার কাপ   উয়েফা উইমেনস চ্যাম্পিয়ন্স লিগ   বাস্কেটবল    বাস্কেটবল-বুন্দেসলিগা   জার্মান বাস্কেটবল কাপ   বাস্কেটবল জার্মান সুপার কাপ   ইউরোলিগ   হ্যান্ডবল    বুন্দেসলিগা   ২.বুন্দেসলিগা   জার্মান হ্যান্ডবল কাপ   ভলিবল    জার্মান পুরুষ ভলিবল বুন্দেসলিগা   জার্মান মহিলা ভলিবল বুন্দেসলিগা   জার্মান পুরুষ ভলিবল কাপ   জার্মান মহিলা ভলিবল কাপ   বিচ ভলিবল    এফআইভিবি ওয়ার্ল্ড ট্যুর   বক্সিং    আইবিএফ বক্সিং গ্যালাস   হকি    কেএইচএল   ব্যাডমিন্টন    ব্যাডমিন্টন বিশ্ব চ্যাম্পিয়নশিপ  তথ্যসূত্র  বহিঃসংযোগ  স্পোর্টডিজিটাল ওয়েবসাইট  স্পোর্টডিজিটাল টিভি প্রোগ্রাম  বিষয়শ্রেণী:জার্মানির টিভি চ্যানেল বিষয়শ্রেণী:জার্মান ভাষার টেলিভিশন চ্যানেল বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:বাংলায় আন্তর্জাতিক ক্রীড়া মাধ্যম বিষয়শ্রেণী:বহুভাষিক সংবাদ পরিষেবা বিষয়শ্রেণী:পে টিভি বিষয়শ্রেণী:জার্মানির টেলিভিশন স্টেশন বিষয়শ্রেণী:জার্মান ভাষার টেলিভিশন স্টেশন
আবদুল্লাহ আব্বাস নদভী একজন ইসলামী পণ্ডিত ছিলেন। তিনি একাধিক ইসলামী বইয়ের লেখক ও ধর্মীয় বিষয়ে গবেষক ছিলেন।   জন্ম ও মৃত্যু  ১৯২৫ সালের ২৫ ডিসেম্বর বিহারে জন্মগ্রহণ করেছিলেন। ১ জানুয়ারি ২০০৬ সালে মৃত্যুবরণ করেন।    কর্মজীবন  তিনি পবিত্র কোরআনের শব্দভাণ্ডারের রচয়িতা (১৯৮৩, আইএসবিএন   1-56316-115-এক্স )। এন্ট্রিগুলি 3-অক্ষরের শিকড় দ্বারা অনুসন্ধানযোগ্য কোরআন থেকে উদাহরণ সহ সরবরাহ করা হয়।   তিনি পবিত্র কুরআনের ভাষা শিখুন (১৯৮৭,  ) এর লেখক। তিনি নাদওয়াতুল উলামার বিশিষ্ট শিক্ষক ছিলেন। তিনি মক্কার জামেয়া উম্মুল কূড়া বিশ্ববিদ্যালয়েও বেশ কয়েক বছর শিক্ষকের দায়িত্ব পালন করেছিলেন।   তথ্যসূত্র    বহিঃসংযোগ    ডাঃ আবদুল্লাহ আব্বাস নাদ্বী ও তাঁর রচনা   বিষয়শ্রেণী:২০০৬-এ মৃত্যু বিষয়শ্রেণী:১৯২৫-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম নদওয়াতুল উলামার প্রাক্তন শিক্ষার্থী বিষয়শ্রেণী:ভারতের আলেম
কাশিমবাজার রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার বহরমপুরের নিকটে কাশিমবাজার অবস্থিত। এই স্টেশনটি স্টেশনের পার্শ্ববর্তী এলাকায় ছাড়া কাশিমবাজারে রেল পরিষেবা প্রদান করে থাকে। শিয়ালদা এবং কাশিমবাজার দূরত্ব ২৩৩ কিলোমিটার (১৪৪ মাইল)।   অবস্থান  কাশিমবাজার রেলওয়ে স্টেশন মুর্শিদাবাদ জেলার বহরমপুরের নিকটে কাশিমবাজার অবস্থিত। এই স্টেশন থেকে পরবর্তী স্টেশন হল - মুর্শিদাবাদ রেলওয়ে স্টেশন এবং পূর্ববর্তী স্টেশন হল বহরমপুর কোর্ট রেলওয়ে স্টেশন।   ইতিহাস  ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।   ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।   পরিকাঠাম   স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। কাশিমবাজার রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  কাশিমবাজার রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ ২০০৪ সালে কাশিমবাজার রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  কাশিমবাজার রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
মো. আবুল কাশেম (জন্ম: ১৯৫৫), যিনি এম এ কাশেম নামে সমধিক পরিচিত, একজন বাংলাদেশী শিক্ষাবিদ। তিনি বাংলাদেশ টেক্সটাইল বিশ্ববিদ্যালয়ের (বুটেক্স) অ্যাপারেল ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির তৃতীয় উপাচার্য। এই পদে নিয়োগ লাভের পূর্বে তিনি বাংলাদেশ কারিগরি শিক্ষা বোর্ডের চেয়ারম্যান হিসেবে দায়িত্ব পালন করেন।   প্রাথমিক জীবন ও শিক্ষা  এম এ কাশেম ১৯৫৫ সালে খুলনায় জন্মগ্রহণ করেন। তিনি ঢাকা বিশ্ববিদ্যালয়ের অধিভুক্ত তৎকালীন কলেজ অব টেক্সটাইল টেকনোলজি (বর্তমানে বুটেক্স) এর প্রথম ব্যাচের ছাত্র। এ কলেজ থেকে তিনি ১৯৮১ সালে টেক্সটাইল টেকনোলজিতে বিএসসি ডিগ্রি লাভ করেন। তিনি যুক্তরাজ্যের লীডস বিশ্ববিদ্যালয় থেকে ১৯৮৭ সালে ক্লথিং টেকনোলজিতে পিজিডি এবং ১৯৮৮ সালে টেক্সটাইল সাইন্স এন্ড ইঞ্জিনিয়ারিং-এ এমএসসি ডিগ্রি অর্জন করেন।   কর্মজীবন  এম এ কাশেম ১৯৮৩ সালে তৎকালীন কলেজ অব টেক্সটাইল টেকনোলজিতে টেকনিক্যাল বিভাগে প্রভাষক হিসেবে যোগদান করেন। তিনি ১৯৯৩ সালে কলেজটির প্রধান ইনস্ট্রাক্টর, ২০০১ সালে সহযোগী অধ্যাপক এবং ২০০৭ সালে অধ্যাপক পদে পদোন্নতি লাভ করেন। অধ্যাপনার পাশাপাশি তিনি কলেজটির অধ্যক্ষ হিসেবে দায়িত্ব পালন করেছেন।  কলেজ অব টেক্সটাইল টেকনোলজি ২০১০ সালে বাংলাদেশ টেক্সটাইল বিশ্ববিদ্যালয়ে উন্নীত হয়। কাশেম বিশ্ববিদ্যালয়টির অ্যাপারেল ইঞ্জিনিয়ারিং বিভাগের প্রধান এবং টেক্সটাইল ফ্যাশন ডিজাইন এন্ড অ্যাপারেল ইঞ্জিনিয়ারিং অনুষদের ডিন হিসেবে দায়িত্ব পালন করেন। এছাড়া তিনি ২০০৯ থেকে ২০১৪ সাল পর্যন্ত বাংলাদেশ কারিগরি শিক্ষাবোর্ডের চেয়ারম্যান ছিলেন। এই সময়ের মধ্যে ২০১১ থেকে ২০১২ সাল পর্যন্ত তিনি কারিগরি শিক্ষা অধিদপ্তরের মহাপরিচালক হিসেবেও অতিরিক্ত দায়িত্ব পালন করেন।  এম এ কাশেম ২০১৯ সালের ১৮ ফেব্রুয়ারি পরবর্তী চার বছরের জন্য বাংলাদেশ টেক্সটাইল বিশ্ববিদ্যালয়ের তৃতীয় উপাচার্য হিসেবে নিয়োগ লাভ করেন।   গবেষণা ও প্রকাশনা  এম এ কাশেম স্নাতকোত্তর পর্যায়ের শিক্ষার্থীদের গবেষণা তত্ত্বাবধায়ক হিসেবে দায়িত্ব পালন করেন। তিনি গার্মেন্টস এন্ড টেকনোলজি এবং গার্মেন্টস মার্চেন্ডাইজিং নামক দুটি বহুল পঠিত পাঠ্যপুস্তকের রচয়িতা।   সদস্যপদ  কাশেম ইনস্টিটিউট অব টেক্সটাইল ইঞ্জিনিয়ার্স এন্ড টেকনোলজিস্ট, বাংলাদেশ এর প্রতিষ্ঠাতা সদস্য।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:বাংলাদেশী শিক্ষায়তনিক বিষয়শ্রেণী:খুলনা জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ টেক্সটাইল বিশ্ববিদ্যালয়ের উপাচার্য বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ টেক্সটাইল বিশ্ববিদ্যালয়ের প্রাক্তন শিক্ষার্থী